Fuqarolikni rasmiylashtirish sohasida ayrim davlat xizmatlari koʻrsatishning maʼmuriy reglamentlarini tasdiqlash toʻgʻrisida
(resolution, 2025-03-01)

Oʻzbekiston Respublikasi Prezidentining “Raqamli Oʻzbekiston — 2030” strategiyasini tasdiqlash va uni samarali amalga oshirish chora-tadbirlari toʻgʻrisida” 2020-yil 5-oktabrdagi PF-6079-son Farmoni ijrosi yuzasidan, shuningdek, fuqarolikni rasmiylashtirish sohasida ayrim davlat xizmatlari koʻrsatish tizimini yanada takomillashtirish maqsadida Vazirlar Mahkamasi qaror qiladi: 1. Belgilansinki: Oʻzbekiston Respublikasi fuqarosi, Oʻzbekiston Respublikasida doimiy yashovchi chet el fuqarosi va fuqaroligi boʻlmagan shaxslar tomonidan Oʻzbekiston Respublikasi Ichki ishlar vazirligi Migratsiya va fuqarolikni rasmiylashtirish boʻlinmalari (keyingi oʻrinlarda — vakolatli davlat organi) va davlat xizmatlari markazlariga identifikatsiyalovchi ID-kartasini (keyingi oʻrinlarda — ID-karta) olish uchun murojaat qilish boʻyicha davlat xizmati; Oʻzbekiston Respublikasida doimiy yashovchi fuqaroligi boʻlmagan shaxslar va Oʻzbekiston Respublikasi fuqarolari tomonidan fuqarolikka qabul qilish yoki fuqarolikdan chiqish uchun vakolatli davlat organiga murojaat qilish boʻyicha davlat xizmati koʻrsatish onlayn tarzda Yagona interaktiv davlat xizmatlari portali (keyingi oʻrinlarda — YIDXP) orqali amalga oshiriladi. Bunda, vakolatli davlat organi va davlat xizmatlari markazlari tomonidan anʼanaviy tarzda ID-karta olish, shuningdek, vakolatli davlat organi tomonidan fuqarolikka qabul qilish yoki fuqarolikdan chiqish uchun murojaat qilish boʻyicha davlat xizmatini koʻrsatish tartibi ham saqlab qolinishi belgilab qoʻyilsin. 2. Quyidagilar: ID-kartani olish uchun Oʻzbekiston Respublikasi fuqarosi, Oʻzbekiston Respublikasida doimiy yashovchi chet el fuqarosi va fuqaroligi boʻlmagan shaxslarning elektron shakldagi murojaatlarini avtomatlashtirilgan tizim orqali qabul qilish va yuborish, idoralararo maʼlumotlar bazasida tekshirish tartibi, murojaatlarni qabul qilish va koʻrib chiqish jarayonida tizim ishtirokchilarining vazifalarini nazarda tutuvchi Identifikatsiyalovchi ID-kartasini olish uchun Oʻzbekiston Respublikasi fuqarosi, Oʻzbekiston Respublikasida doimiy yashovchi chet el fuqarosi va fuqaroligi boʻlmagan shaxslarning Yagona interaktiv davlat xizmatlari portali orqali murojaat qilish boʻyicha davlat xizmati koʻrsatishning maʼmuriy reglamenti 1-ilovaga muvofiq; Fuqarolikka qabul qilish va fuqarolikdan chiqish uchun elektron shakldagi murojaatlarni avtomatlashtirilgan tizim orqali qabul qilish va yuborish, idoralararo maʼlumotlar bazasida tekshirish tartibi hamda murojaatlarni qabul qilish va koʻrib chiqish jarayonida tizim ishtirokchilarining vazifalarini nazarda tutuvchi Fuqarolikka qabul qilish yoki fuqarolikdan chiqish uchun Yagona interaktiv davlat xizmatlari portali orqali murojaat qilish boʻyicha davlat xizmati koʻrsatishning maʼmuriy reglamenti 2-ilovaga muvofiq tasdiqlansin. 3. Oʻzbekiston Respublikasi Ichki ishlar vazirligi Axborot texnologiyalari va kommunikatsiyalarini rivojlantirish vazirligi, Adliya vazirligi huzuridagi Davlat xizmatlari agentligi, Vazirlar Mahkamasi huzuridagi Davlat personallashtirish markazi bilan birgalikda bir oy muddatda: ID-kartani olish, fuqarolikka qabul qilish yoki fuqarolikdan chiqish uchun elektron murojaat qilish boʻyicha davlat xizmati YIDXP orqali koʻrsatilishini taʼminlash uchun zarur boʻlgan axborot tizimlari oʻzaro integratsiya qilinishini taʼminlasin; ushbu qaror bilan tasdiqlangan maʼmuriy reglamentlarga muvofiq davlat xizmatlari koʻrsatilishini YIDXP orqali joriy etsin. 4. Oʻzbekiston Respublikasi Adliya vazirligi huzuridagi Davlat xizmatlari agentligi: davlat organlari va boshqa tashkilotlar tomonidan davlat xizmati koʻrsatilishining belgilangan tartibiga rioya etilishi boʻyicha ularning faoliyati yuzasidan, shu jumladan, YIDXP orqali doimiy nazorat oʻrnatsin; ushbu qaror bilan tasdiqlangan davlat xizmati koʻrsatish boʻyicha maʼmuriy reglamentning talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolar qoʻllasin. 5. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi adliya vaziri R.Q. Davletov zimmasiga yuklansin. 1. Mazkur Reglament Oʻzbekiston Respublikasi fuqarosi, Oʻzbekiston Respublikasida doimiy yashovchi chet el fuqarosi va fuqaroligi boʻlmagan shaxslarga (keyingi oʻrinlarda — murojaat etuvchilar) Yagona interaktiv davlat xizmatlari portali (keyingi oʻrinlarda — YIDXP) orqali identifikatsiyalovchi ID-kartasini (keyingi oʻrinlarda — ID-karta) olish uchun ariza yuborish boʻyicha davlat xizmati (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmati YIDXP orqali Oʻzbekiston Respublikasi Ichki ishlar vazirligi Migratsiya va fuqarolikni rasmiylashtirish boʻlinmalari (keyingi oʻrinlarda — vakolatli organ) va davlat xizmatlari markazlari tomonidan ham koʻrsatiladi. 3. Quyidagilar ID-kartani olish uchun elektron murojaat qilish boʻyicha arizalarni avtomatlashtirilgan tizim orqali qabul qilish va koʻrib chiqish jarayonida tizim ishtirokchilarining vazifalari hisoblanadi: avtomatlashtirilgan tizimga kiritilgan maʼlumotlarga ishlov berish, saqlash va ulardan foydalanish hamda murojaatning holati monitoringini yuritish; avtomatlashtirilgan tizim doirasida jalb etilgan vazirliklar va idoralarning axborot tizimlari oʻrtasida oʻzaro maʼlumot almashish; jismoniy shaxslarning elektron talabnomalarini identifikatsiya qilish; tegishli statistik maʼlumotlarni shakllantirish va monitoring olib borish. 4. Murojaat etuvchilarning ID-kartani olish uchun Yagona interaktiv davlat xizmatlari portali orqali ariza yuborishi mazkur Reglamentga 1-ilovaga muvofiq sxema asosida amalga oshiriladi. 5. Murojaat etuvchi ID-kartani olish uchun oʻz xohishiga koʻra YIDXP orqali elektron raqamli imzodan yoki Mobil-ID tizimidan foydalanib roʻyxatdan oʻtgan holda elektron tarzda murojaat etadi. Bunda murojaat etuvchi YIDXP orqali ID-kartani olish boʻyicha ushbu Reglamentga 2-ilovaga muvofiq elektron shakldagi soʻrovnomani toʻldiradi. 6. Soʻrovnomaga kiritilgan maʼlumotlarning haqqoniyligi vakolatli organ tomonidan “Pasport-viza” avtomatlashtirilgan axborot tizimi orqali avtomatik ravishda tekshiriladi. Soʻrovnomaga kiritilgan maʼlumotlarning haqqoniyligi tasdiqlangan taqdirda, vakolatli organ tomonidan bir ish kuni ichida murojaat etuvchiga tegishli xabarnoma yuboriladi (elektron pochta orqali yoki SMS-xabarnoma). Soʻrovnomada notoʻgʻri maʼlumotlar koʻrsatilgan taqdirda, vakolatli organ tomonidan bir ish kuni ichida murojaat etuvchiga soʻrovnomadagi xatoliklarni bartaraf etish uchun besh ish kunidan iborat muddat berilganligi toʻgʻrisida xabarnoma yuboriladi (elektron pochta orqali yoki SMS-xabarnoma). Belgilangan muddat ichida soʻrovnomadagi xatoliklar bartaraf etilmagan taqdirda, soʻrovnoma avtomatik ravishda rad etiladi. 7. Avtomatlashtirilgan tizim orqali soʻrovnomaga kiritilgan maʼlumotlarning toʻgʻriligi tasdiqlangach, murojaat etuvchi uch ish kuni ichida davlat xizmati koʻrsatilgani uchun “Davlat boji toʻgʻrisida”gi Oʻzbekiston Respublikasining Qonunida belgilangan miqdorda davlat boji toʻlovini amalga oshiradi. Yolgʻiz keksalar va nogironligi boʻlgan shaxslarning yoʻqotilgan, muddati oʻtgan yoki yaroqsiz holatga kelgan biometrik pasportlarini (identifikatsiya ID-kartalari) rasmiylashtirishda ular Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestriga kiritilguniga qadar davlat boji toʻlovi undirilmaydi. Davlat boji toʻlovlari amalga oshirilganligi axborot-kommunikatsiya tizimlari orqali tasdiqlanadi. 8. Toʻlov muvaffaqiyatli oʻtgandan soʻng ID-kartani olish boʻyicha soʻrovnoma ID-kartani rasmiylashtirish va berish avtomatlashtirilgan axborot tizimiga kelib tushadi. Toʻlovlar belgilangan muddatda yoki toʻliq amalga oshirilmagan taqdirda, soʻrovnoma avtomatik ravishda rad etiladi. 9. Fuqaro ID-kartani olish yuzasidan tegishli xabarnomani olganidan soʻng, uch ish kuni ichida zarur boʻlgan hujjatlarni (ilgari berilgan pasport yoki ID-karta, tugʻilganlik haqidagi guvohnomani (ID-karta birinchi marotaba rasmiylashtirilayotganda), vakolatli organning qarorini (ID-karta ashyoviy dalil sifatida olib qoʻyilganida) va davlat boji toʻlanganligi haqidagi kvitansiyani (elektron toʻlov tizimlari orqali toʻlanganda kvitansiya majburiy emas) vakolatli organga shaxsan kelib taqdim etadi. 10. Vakolatli organ tomonidan oʻrnatilgan tartibda talabnoma shakllantirilgandan soʻng murojaat etuvchiga bir ish kuni davomida ID-karta rasmiylashtiriladi va taqdim etiladi. 11. Murojaat etuvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Murojaat etuvchi davlat xizmatidan foydalanishdan bosh tortganda, uning soʻrovnomasi koʻrmasdan qoldiriladi hamda amalga oshirilgan toʻlov summasi ariza beruvchiga qaytarilmaydi. 12. Oʻzbekiston Respublikasi Adliya vazirligi huzuridagi Davlat xizmatlari agentligi, Ichki ishlar vazirligi Migratsiya va fuqarolikni rasmiylashtirish bosh boshqarmasi va uning hududiy boʻlinmalari mazkur Reglament talablari ijrosi boʻyicha davlat organlari va boshqa tashkilotlarning faoliyatini, shu jumladan, YIDXP orqali doimiy nazorat va monitoring qilib boradi. 13. Murojaat etuvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 14. Mazkur Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Murojaat etuvchi 1. Elektron murojaat qilish uchun YIDXPda roʻyxatdan oʻtadi. 2. Identifikatsiya ID-kartasini (ID-karta) olish uchun elektron soʻrovnomani toʻldiradi va avtomatik tarzda Ichki ishlar vazirligi Migratsiya va fuqarolikni rasmiylashtirish boʻlinmalariga (keyingi oʻrinlarda — vakolatli organ) yuboradi. Oʻz xohishiga koʻra 2-bosqich Vakolatli organ 1. “Pasport-viza” avtomatlashtirilgan axborot tizimi orqali soʻrovnomaga kiritilgan maʼlumotlarning haqqoniyligini tekshiradi. Avtomatik ravishda 2. Maʼlumotlar haqqoniyligi tasdiqlangan taqdirda murojaat etuvchiga tegishli xabarnoma yuboradi. 3. Soʻrovnomada notoʻgʻri maʼlumotlar koʻrsatilgan taqdirda, vakolatli organ tomonidan bir ish kuni ichida murojaat etuvchiga soʻrovnomadagi xatoliklarni bartaraf etish uchun besh ish kunidan iborat muddat berilganligi toʻgʻrisida xabarnoma yuboriladi (elektron pochta orqali yoki SMS-xabarnoma). Bir ish kuni ichida 4. Belgilangan muddat ichida soʻrovnomadagi xatoliklar bartaraf etilmagan taqdirda, soʻrovnomani rad etadi. Avtomatik ravishda 3-bosqich Murojaat etuvchi ID-karta olish uchun “Davlat boji toʻgʻrisida”gi Oʻzbekiston Respublikasining Qonunida belgilangan miqdorda toʻlovni amalga oshiradi. Uch ish kuni ichida 4-bosqich Murojaat etuvchi Tegishli xabarnomani olganidan soʻng zarur boʻlgan hujjatlarni, vakolatli organning qarorini (ID-karta ashyoviy dalil sifatida olib qoʻyilganida) va davlat boji toʻlanganligi haqidagi kvitansiyani (elektron toʻlov tizimlari orqali toʻlanganda kvitansiya majburiy emas) vakolatli organga shaxsan kelib taqdim etadi. Uch ish kuni ichida 5-bosqich Vakolatli organ ID-kartani rasmiylashtiradi va murojaat etuvchiga taqdim etadi. Bir ish kuni davomida I. Murojaat etuvchi toʻgʻrisida maʼlumot: 1. Shahar yoʻlovchilar transportidan (yoʻnalishli va yoʻnalishsiz taksidan tashqari) bepul foydalanish huquqiga ega boʻlgan shaxslar toifalari oʻzgalar parvarishiga muhtoj keksalar va nogironligi boʻlgan shaxslar, shuningdek ularni kuzatuvchi shaxs Jismoniy shaxs toʻgʻrisida maʼlumot 1. JSHSHIR 2. F.I.O II. Murojaat etuvchi tomonidan taqdim etiladigan fuqarolik pasporti, Oʻzbekiston Respublikasi fuqarosi identifikatsiyalovchi ID — kartasi, Oʻzbekiston Respublikasida doimiy yashovchi chet el fuqarosi va fuqaroligi boʻlmagan shaxsning identifikatsiyalovchi ID-kartasi yoki guvohnomasi, tugʻilganlik toʻgʻrisidagi guvohnoma yoki maʼlumotnoma haqida maʼlumot 3. Seriyasi va raqami: 4. Kim tomonidan berilgan: 5. Qachon berilgan: III. Murojaat etuvchi tomonidan Migratsiya va fuqarolikni rasmiylashtirish boʻlimlariga tashrif buyurish vaqti haqidagi maʼlumotlar 6. Maʼlumotlarni yigʻish punktiga kelish sanasi 7. Maʼlumotlarni yigʻish punktiga kelish vaqti 8. Tashrif buyuriladigan Migratsiya va fuqarolikni rasmiylashtirish boʻlimi IV. Boshqa maʼlumotlar 9. Telefon raqami 10. Elektron pochta manzili (agar mavjud boʻlsa): 1. Mazkur Reglament Oʻzbekiston Respublikasida doimiy yashovchi fuqaroligi boʻlmagan shaxslar hamda Oʻzbekiston Respublikasi fuqarolariga (keyingi oʻrinlarda — murojaat etuvchi) Yagona interaktiv davlat xizmatlari portali (keyingi oʻrinlarda — YIDXP) orqali fuqarolikka qabul qilish yoki fuqarolikdan chiqish uchun murojaat qilish boʻyicha davlat xizmati (keyingi oʻrinlarda — davlat xizmati) koʻrsatish tartibini belgilaydi. 2. Davlat xizmatlari YIDXP orqali Oʻzbekiston Respublikasi Ichki ishlar vazirligi Migratsiya va fuqarolikni rasmiylashtirish boʻlinmalari (keyingi oʻrinlarda — vakolatli organ) tomonidan koʻrsatiladi. 3. Quyidagilar shaxslarning fuqarolikka qabul qilish yoki fuqarolikdan chiqish yuzasidan elektron shakldagi murojaatlarini avtomatlashtirilgan tizim orqali qabul qilish va koʻrib chiqish jarayonida “E-Fuqaro” IMB doirasida ishtirok etuvchi vazirliklar va idoralarning vazifalari hisoblanadi: avtomatlashtirilgan tizimga kiritilgan maʼlumotlarga ishlov berish, saqlash va ulardan foydalanish hamda murojaatning holati monitoringini yuritish; YIDXPda shaxsning fuqarolikka qabul qilish yoki fuqarolikdan chiqish yuzasidan davlat xizmatlari koʻrsatish uchun davlat boji toʻlovlarini amalga oshirish; avtomatlashtirilgan tizim doirasida jalb etilgan vazirliklar va idoralarning axborot tizimlari oʻrtasida oʻzaro maʼlumot almashish; tegishli statistik maʼlumotlarni shakllantirish va monitoring olib borish. 4. Oʻzbekiston Respublikasi Ichki ishlar vazirligi “E-Fuqaro” IMB doirasida ishtirok etuvchi vazirliklar va idoralar tomonidan kiritilgan maʼlumotlar almashinuvi monitoringini olib boradi. 5. Davlat xizmatlarini koʻrsatish mazkur Reglamentga 1-ilovaga muvofiq sxema asosida amalga oshiriladi. 6. Murojaat etuvchi fuqarolikka qabul qilish yoki fuqarolikdan chiqish masalalari yuzasidan oʻz xohishiga koʻra YIDXPda elektron raqamli imzodan yoki Mobil-ID tizimidan foydalanib, roʻyxatdan oʻtgan holda elektron tarzda murojaat qiladi. 7. Murojaat etuvchi YIDXP orqali: fuqarolikka qabul qilish masalasi yuzasidan murojaat etganda, ushbu Reglamentga 2-ilovaga muvofiq; fuqarolikdan chiqish masalasi yuzasidan murojaat etganda, ushbu Reglamentga 3-ilovaga muvofiq elektron shakldagi soʻrovnomani toʻldiradi va avtomatik tarzda vakolatli organga yuboradi. 8. Vakolatli organ “Pasport-viza” avtomatlashtirilgan axborot tizimi orqali uch kun ish ichida soʻrovnomaga kiritilgan maʼlumotlarning haqqoniyligini tekshiradi. Vakolatli organning tashabbusi yoki murojaat etuvchining iltimosnomasiga koʻra soʻrovnomadagi yozuvlarda aniqlangan xato va kamchiliklar (murojaat etuvchi vakolatli organga shaxsan kelib murojaat etganda) tuzatilishi mumkin. Soʻrovnomaga kiritilgan maʼlumotlarning haqqoniyligi tasdiqlangan taqdirda, vakolatli organ tomonidan avtomatik tarzda murojaat etuvchiga tegishli xabarnoma yuboriladi (elektron pochta orqali yoki SMS-xabarnoma). 9. Soʻrovnomada notoʻgʻri maʼlumotlar koʻrsatilganligi aniqlanganda yoki toʻlovlar belgilangan muddatda yoki toʻliq amalga oshirilmagan taqdirda, soʻrovnoma rad etiladi va murojaat etuvchiga YIDXP orqali elektron ravishda rad etish sabablari koʻrsatilgan holda xabar beriladi (elektron pochta orqali yoki SMS-xabarnoma). 10. Fuqarolikka qabul qilish yoki fuqarolikdan chiqish yuzasidan YIDXP orqali davlat xizmatlari koʻrsatish uchun “Davlat boji toʻgʻrisida”gi Oʻzbekiston Respublikasining Qonunida belgilangan davlat boji miqdorining 90 foizi toʻlanadi. Davlat boji quyidagi tartibda taqsimlanadi: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisobvaragʻiga; 11,75 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar Oʻzbekiston Respublikasi Davlat budjetiga oʻtkaziladi. 11. Davlat xizmati uchun toʻlov murojaat etuvchi tomonidan xabarnoma olingan kundan boshlab uch ish kuni ichida amalga oshiriladi. Davlat xizmati koʻrsatilgani uchun toʻlovlar amalga oshirilganligi axborot-kommunikatsiya tizimlari orqali tasdiqlanadi. 12. Murojaat etuvchi tegishli xabarnomani olib, davlat boji toʻlovini amalga oshirgandan soʻng fuqarolikka qabul qilish yoki fuqarolikdan chiqish boʻyicha Oʻzbekiston Respublikasi Prezidentining 2021-yil 10-martdagi PF-6185-son Farmoni bilan tasdiqlangan Oʻzbekiston Respublikasining fuqaroligi masalalarini koʻrib chiqish tartibi toʻgʻrisidagi nizomda belgilangan hujjatlarni uch ish kuni ichida vakolatli organga shaxsan kelib taqdim etadi. 13. “E-Fuqaro” IMB tizimiga tushgan fuqarolik masalasi boʻyicha elektron arizalar Vazirlar Mahkamasining 2020-yil 16-sentabrdagi 557-son qarori bilan tasdiqlangan Davlat organlari va tashkilotlarining “E-Fuqaro” IMB orqali real vaqt rejimida maʼlumotlar bazasiga kiritilgan maʼlumotlar hamda idoralararo oʻzaro elektron hamkorlik orqali ayirboshlanadigan maʼlumotlar sxemasida belgilangan tartibda va muddatlarda tekshiruvlardan oʻtkaziladi va xabar beriladi. 14. Soʻrovnoma rad etilgan taqdirda, murojaat etuvchi tomonidan qayta soʻrovnoma toʻldirilishi mumkin. 15. Murojaat etuvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Murojaat etuvchi davlat xizmatidan oʻz xohishiga koʻra foydalanishdan bosh tortganda, uning soʻrovnomasi koʻrilmasdan qoldiriladi hamda amalga oshirilgan toʻlov summasi murojaat etuvchiga qaytarilmaydi. 16. Oʻzbekiston Respublikasi Ichki ishlar vazirligi Migratsiya va fuqarolikni rasmiylashtirish bosh boshqarmasi va uning hududiy boʻlinmalari Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari mazkur Reglament talablari ijrosi boʻyicha davlat organlari va boshqa tashkilotlarning faoliyatini, shu jumladan, YIDXP orqali doimiy nazorat va monitoring qilib boradi. 17. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 18. Mazkur Reglament talablarining buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Murojaat etuvchi 1. Fuqarolikka qabul qilish hamda fuqarolikdan chiqish boʻyicha elektron murojaat qilish uchun YIDXPda roʻyxatdan oʻtadi. 2. Fuqarolikka qabul qilish yoki fuqarolikdan chiqish uchun elektron soʻrovnomani toʻldiradi va avtomatik tarzda Ichki ishlar vazirligi Migratsiya va fuqarolikni rasmiylashtirish boʻlinmalariga (keyingi oʻrinlarda — vakolatli organ) yuboradi. Oʻz xohishiga koʻra 2-bosqich Vakolatli organ 1. Vakolatli organ “Pasport-viza” avtomatlashtirilgan axborot tizimi orqali soʻrovnomaga kiritilgan maʼlumotlarning haqqoniyligini tekshiradi. Uch ish kuni ichida 2. Maʼlumotlarning haqqoniyligi tasdiqlangan taqdirda, murojaat etuvchiga tegishli xabarnoma yuboradi (elektron pochta orqali yoki SMS xabarnomasi). Avtomatik ravishda 3. Soʻrovnomada notoʻgʻri maʼlumotlar koʻrsatilganligi aniqlanganda yoki toʻlovlar belgilangan muddatda yoki toʻliq amalga oshirilmagan taqdirda, soʻrovnomani rad etadi va murojaat etuvchiga sabablarini koʻrsatgan holda xabar beradi. Avtomatik ravishda 3-bosqich Murojaat etuvchi Xabarnomani olgandan soʻng fuqarolikka qabul qilish yoki chiqish boʻyicha murojaatlarni koʻrib chiqish yuzasidan davlat xizmatlari koʻrsatish uchun “Davlat boji toʻgʻrisida”gi Oʻzbekiston Respublikasining Qonunida belgilangan davlat boji miqdorining 90 foizini toʻlaydi. Uch ish kuni ichida 4-bosqich Murojaat etuvchi Tegishli xabarnomani olib, davlat boji toʻlovini amalga oshirgandan soʻng fuqarolikka qabul qilish yoki chiqish boʻyicha zarur boʻlgan hujjatlarni (Oʻzbekiston Respublikasi Prezidentining 2021-yil 10-martdagi PF-6185-son Farmoni bilan tasdiqlangan Oʻzbekiston Respublikasining fuqaroligi masalalarini koʻrib chiqish tartibi toʻgʻrisidagi nizomda belgilangan hujjatlarni) koʻrib chiqish uchun vakolatli organga shaxsan kelib taqdim etadi. Uch ish kuni ichida 5-bosqich Vakolatli organ 1. “E-Fuqaro” IMB tizimiga tushgan fuqarolik masalasi boʻyicha elektron arizalar Vazirlar Mahkamasining 2020-yil 16-sentabrdagi 557-son qarori bilan tasdiqlangan Davlat organlari va tashkilotlarining “E-Fuqaro” IMB orqali real vaqt rejimida maʼlumotlar bazasiga kiritiladigan maʼlumotlari hamda idoralararo oʻzaro elektron hamkorlik orqali ayirboshlanadigan maʼlumotlar sxemasida belgilangan tartibda va muddatlarda tekshiruvlardan oʻtkazadi. 2. Tekshiruv natijalari boʻyicha murojaat etuvchiga yuqorida koʻrsatilgan qarorda belgilangan muddatlarda xabar beradi (elektron pochta orqali yoki SMS xabarnomasi). Belgilangan tartibda Ariza beruvchi jismoniy shaxs toʻgʻrisida maʼlumot: 1. Familiyasi, ismi, otasining ismi: 2. Oldin mavjud boʻlgan barcha familiyalari, ismi, otasining ismi oʻzgartirishning sababi (oʻzgartirgan boʻlsa): 3. Tugʻilgan joyi va sanasi: 4. Millati: 5. Maʼlumoti va maʼlumoti boʻyicha mutaxassisligi: 6. Ilmiy darajasi, ilmiy unvoni: 7. Oilaviy ahvoli: 8. Ilgari Oʻzbekiston Respublikasi yoki boshqa davlat fuqaroligiga ega boʻlganligi, qayerda, qachon hamda nima asosida qabul qilganligi va yoʻqotganligi: 9. Oʻzbekiston Respublikasida jinoiy javobgarlikka tortilganmisiz, agar tortilgan boʻlsangiz, qachon, qayerda va nima sababdan: 10. Davlat oldida bajarilmagan majburiyatlari yoki fuqarolar yoxud davlat organlari va boshqa tashkilotlar manfaatlari bilan bogʻliq boʻlgan mulkiy majburiyatlarining mavjudligi: 11. Mehnat faoliyati (taʼlim muassasalarida oʻqish va harbiy xizmat koʻrsatib oʻtiladi). Yili va oyi Lavozim, davlat organi yoki boshqa tashkilotning nomi Ish joyi va manzili Kirish Ketish 12. Yaqin qarindoshlari (ota-onasi, aka-ukalari va opa-singillari, turmush oʻrtogʻi, farzandlari). Qarindoshlik darajasi va fuqaroligi Familiyasi, ismi, otasining ismi Tugʻilgan sanasi va joyi Ish joyi, lavozimi Istiqomat qiladigan davlati va yashash manzili /Boshqa yaqin qarindoshlarim yoʻq/ 13. Nikohga doir maʼlumotlar. Nikoh tuzilgan yoki bekor qilingan sana va qayd qilgan organ va berilgan hujjatning seriyasi va raqami* Turmush oʻrtogʻining familiyasi, ismi, otasining ismi Tugʻilgan sanasi va joyi Fuqaroligi